Publication: Magyar Közlöny
Issue: MK-2007-65 (Year: 2007, Number: 65)
Era: 2004-2010
Section: 1. § A kereskedelemrõl szóló 2005. évi CLXIV. törvény
Paragraph Index: 394

48. Az EU delegációjának kérdésére válaszolva az USA delegációja megerõsítette, hogy az USA illetékes hatóságai a kereskedelmi együttmûködési megállapodások – beleértve a felülvizsgált megállapodásokat is – esetében a trösztellenes elõírások alóli mentesség iránti hiánytalan kérelmeket tisztességesen és gyorsan elbírálják. Az USA delegációja megerõsítette továbbá, hogy a közösségi légitársaságok esetében a 25. cikk alapján alkalmazott, vagy a 26. cikk alapján hatályos USA–EU légiközlekedési megállapodás megfelel a Közlekedési Minisztérium azon követelményének, amely szerint az Egyesült Államok és a kérelmezõ külföldi légitársaság(ok) anyaországai között nyitott égbolt megállapodásnak kell érvényben lennie ahhoz, hogy a külföldi légitársaságok trösztellenes elõírások alóli mentesség iránti kérelmeit elbírálják, vagy a mentességet meghosszabbítsák. A fenti biztosíték az 1. melléklet

Source: https://magyarkozlony.hu/hivatalos-lapok/6c6037f4e16a92d157c31be679b34b1472b8aba1/dokumentumok/5011eeca7f0d41d0ca0023fa35c4209e3a4d735e/letoltes